laion/Wikipedia-Exotic huggingface dataset:
কংসাবতী নদী

কংসাবতী বা কাঁসাই দক্ষিণ-পশ্চিম পশ্চিমবঙ্গের অন্যতম প্রধান নদী। কালিদাসের মেঘদূত ও অন্যান্য সংস্কৃত সাহিত্যগ্রন্থে এই নদী কপিশা নামে উল্লিখিত। কিংবদন্তি অনুসারে, সমুদ্রের কাছে বাগদত্তা কংসাবতী কৃষ্ণ দামোদর নদের রূপে আলিঙ্গন করতে ছুটে এলে কংসাবতী দ্রুত ধাবমান হয়ে সমুদ্রে মিলিত হয়। মেদিনীপুর শহর এই নদীর তীরে অবস্থিত। পুরুলিয়া জেলার ঝালদা অঞ্চলে প্রায় ৬০০ মিটার উঁচু পাহাড় জাবড়বন কাঁসাই নালার আকারে কংসাবতী নদীর উৎপত্তি। নিকটবর্তী অযোধ্যা পাহাড় থেকে সাহারঝোরা নামে একটি ছোট নালা এরপর বেগুনকুদারের কাছে কংসাবতীতে মিশেছে। তেলদিহি গ্রামের কাছে বান্দু বা বন্ধু নদী কংসাবতীতে পড়েছে। এরপর কংসাবতী পুরুলিয়া-চান্ডিল রেললাইন পেরিয়ে পূর্বদিকে অগ্রসর হয়ে কিছুদূরে কারমারা নামার সঙ্গে মিলিত হয়েছে। ভেদুয়া গ্রাম পার হয়ে এই নদী বাঁকুড়া জেলায় প্রবেশ করেছে। বাঁকুড়াতেই কংসাবতীর প্রধান উপনদী কুমারী নদীর সঙ্গে এর মিলন। মুকুটমণিপুরে কংসাবতী ও কুমারী নদীর মিলনস্থলে বিখ্যাত কংসাবতী বাঁধ ও জলাধারটি গড়ে উঠেছে। বাঁধ ছেড়ে বেরিয়ে রায়পুরের পাশ দিয়ে দক্ষিণ-পূর্বে প্রবাহিত হয়ে মেদিনীপুর জেলার বিনপুর অঞ্চলে প্রবেশ করেছে কংসাবতী। ভৈরববাঁকী নদীর সঙ্গে মিলিত হয়ে এরপর পশ্চিম মেদিনীপুর জেলায় প্রবেশ করেছে এই নদী। কেশপুরের কাছে নদী দুটি শাখায় ভাগ হয়ে গেছে। একটি শাখা দাশপুর অঞ্চলের উপর দিয়ে পালারপাই নামে প্রবাহিত হয়ে রূপনারায়ণ নদের দিকে এগিয়ে গেছে ও অপর শাখাটি দক্ষিণ-পূর্ব দিকে প্রবাহিত হয়ে কালিয়াঘাই বা কেলেঘাই নদীর সঙ্গে মিলিত হয়েছে। সাহারঝোরা – অযোধ্যা পাহাড় থেকে সাহারঝোরার উৎপত্তি। মুরগুমায় এই নদীটির উপর একটি জলাধার নির্মিত হয়েছে মূল সেচকার্যের সুবিধার জন্য। তারপরে বেগুনকুদার কাছে এটি কংসাবতীতে মিশেছে। বান্দু – বান্দু বা বন্ধু নদী সারামবিসি, বুরুডি প্রভৃতি কয়েকটি নালার সঙ্গে মিশে সিরকাবাদের কাছে অযোধ্যা পাহাড় থেকে নেমে এসেছে। তারপর ২৪ কিলোমিটার পথ অতিক্রম করে তেলডিহি গ্রামের কাছে কংসাবতীতে পড়েছে। কুমারী নদী – কুমারী কংসাবতীর প্রধান উপনদী। এটির উৎপত্তিস্থলও অযোধ্যা পাহাড়। পাহাড়ের পূর্ব ঢাল বেয়ে নেমে আসার সময় কয়েকটি ছোটখাট নালার সঙ্গে মিলিত হয়েছে কুমারী। তারপর দক্ষিণ-পূর্বে প্রবাহিত হয়ে পুরুলিয়া-চান্ডিল রেললাইন পেরিয়ে বরাভূম ও মানবাজার ছুঁয়ে এটি বাঁকুড়ায় প্রবেশ করেছে। এর মধ্যে যে চারটি উপনদী কুমারী নদীতে মিশেছে, তারা হল – হনুমাতা ও নাঙ্গাসাই (ডানদিকের উপনদী) এবং ঝোর ও চাকা (বাঁদিকের উপনদী)। অন্যদিকে ঝাড়খণ্ডের টোটকা নদী বান্দোয়ান পেরিয়ে মাঝিডিহির কাছে কুমারী নদীতে মিলিত হয়েছে। মুকুটমণিপুরে ৭০ কিলোমিটার দীর্ঘ কুমারী নদী কংসাবতীতে পতিত হয়েছে। ভৈরববাঁকী – ভৈরববাঁকী বাঁকুড়া জেলার রানিবাঁধে উৎপন্ন হয়ে দক্ষিণ-পূর্বে প্রবাহিত হয়ে কংসাবতীতে মিলিত হয়েছে। এর প্রধান উপনদী তারাফেনী। খাতড়ার বাঁকুড়া ও পুরুলিয়া জেলাদ্বয়ের সীমান্তবর্তী এলাকায় কংসাবতী ও কুমারী নদীর সংগমস্থলের উপর কংসাবতী বাঁধ ও জলাধার নির্মিত হয়েছে। ১৯৫৬ সালে দ্বিতীয় পঞ্চবার্ষিকী পরিকল্পনার কালে সেচের সুবিধার জন্য এই বাঁধ ও জলাধার নির্মিত হয়। বাঁধটির দৈর্ঘ্য ১০,০৯৮ মিটার ও উচ্চতা ৩৮ মিটার। জলাধারের আয়তন ৮৬ বর্গ কিলোমিটার। এই জলাধার ঘিরে মুকুটমণিপুরে একটি মনোরম পর্যটনকেন্দ্র গড়ে উঠেছে। বন্দ্যোপাধ্যায়, দিলীপকুমার (২০০৭)। বাংলার নদনদী। কলকাতা: দে’জ পাবলিশিং। [স্থায়ীভাবে অকার্যকর সংযোগ] "Irrigation & Waterways Dept – Irrigation Sector – Major Irrigation Projects – Kangasbati"। ২৭ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ২২ মে ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রাখালগাছি ইউনিয়ন

রাখালগাছি ইউনিয়ন বাংলাদেশের ঝিনাইদহ জেলার কালীগঞ্জ উপজেলার অন্তর্গত একটি ইউনিয়ন। ==শিক্ষা প্রতিষ্ঠানসমূহ==এনায়েত পুর ১ ==মসজিদ সংখ্যা ==এনায়েত পুর ৩ আনসার ও ভিডিপি ক্লাব (এটা হাসান হাটি অবস্থিত) এই ইউনিয়ন পরিষদের অধিনে মোট ১৯টি গ্রাম রয়েছেঃ এই ইউনিয়নে ১৭টি মৌজার এবং ৩টি হাট বাজার রয়েছে। নজরে ইউনিয়ন এক নজরে ইউনিয়ন, রাখালগাছি ইউনিয়ন
সরকারি মজিদ মেমোরিয়াল সিটি কলেজ

সরকারি মজিদ মেমোরিয়াল সিটি কলেজ বাংলাদেশের খুলনা জেলায় অবস্থিত একটি শিক্ষাপ্রতিষ্ঠান যা ১৯৬৫ সালে প্রতিষ্ঠিত হয়। কলেজটিতে বর্তমানে যশোর শিক্ষা বোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাতকোত্তর পর্যায়ে শিক্ষা প্রদান করা হয়। প্রশাসনিক ও একাডেমিক কার্যক্রম পরিচালনার জন্য তিন তলা বিশিষ্ট দু’টি একাডেমিক ভবন এবং প্রশাসনিক ভবন রয়েছে। একাদশ শ্রেণী থেকে স্নাতক পাশ সকল শ্রেণীতে কলা, ব্যবসায় শিক্ষা ও বিজ্ঞান কোর্স চালু রয়েছে।
মুখ্য দালালি

প্রাইম ব্রোকারেজ বা মুখ্য দালালি হল বিনিয়োগ ব্যাঙ্ক, সম্পদ ব্যবস্থাপনা সংস্থা এবং সিকিউরিটিজ ডিলারদের দ্বারা প্রদেয় পরিষেবাগুলির একগুচ্ছ প্যাকেজের জেনেরিক নাম যা হেজ তহবিলগুলোকে দেওয়া হয়। হেজ তহবিলগুলোর নেট ভিত্তিতে বিনিয়োগের মাধ্যমে পরম মুনাফা নিমিত্তে সিকিউরিটিজ এবং নগদ ধারের প্রয়োজনীয়তার কথা মাথায় রেখে এই সেবে প্রদান করা হয়। । মুখ্য দালাল হেজ তহবিলের জন্য কেন্দ্রীভূত সিকিউরিটিজ ক্লিয়ারিং সুবিধা সরবরাহ করে, যাতে হেজ তহবিলের জামানত প্রয়োজনীয়তাগুলি মুখ্য দালাল কর্তৃক পরিচালিত সমস্ত ডিলগুলিতে নেট ভিত্তিতে প্রয়োগ করা সম্ভব হয়। এই দুটি বৈশিষ্ট্য তাদের গ্রাহকদের জন্য সুবিধাজনক।
আর্থিক অনুপাত

আর্থিক অনুপাত বা হিসাব অনুপাত একটি প্রতিষ্ঠানের আর্থিক বিবৃতি থেকে নেওয়া দুটি নির্বাচিত সংখ্যাসূচক মানসমূহের একটি আপেক্ষিক পরিমাপ। প্রায়শই হিসাবরক্ষণে ব্যবহৃত, কোম্পানি বা অন্যান্য প্রতিষ্ঠানের সামগ্রিক আর্থিক অবস্থা মূল্যায়নের জন্য বিভিন্ন রকমের মানক অনুপাত ব্যবহার করা হয়। আর্থিক অনুপাত একটি সংস্থার ব্যবস্থাপক, বর্তমান এবং সম্ভাব্য শেয়ারহোল্ডার (মালিক) এবং ঋণ প্রদানকারী ব্যবহার করে থাকে। আর্থিক বিশ্লেষকরা বিভিন্ন সংস্থার শক্তি এবং দুর্বলতা যাচাই করার জন্য আর্থিক অনুপাত ব্যবহার করেন। যদি কোনও সংস্থার শেয়ার আর্থিক বাজারে ট্রেড করা হয় তবে শেয়ার এর বাজার মূল্য নির্দিষ্ট কিছু আর্থিক অনুপাতে ব্যবহৃত হয়। Groppelli, Angelico A.; Ehsan Nikbakht (২০০০)। Finance, 4th ed। Barron's Educational Series, Inc.। পৃষ্ঠা ৪৩৩। আইএসবিএন 0-7641-1275-9।
মেমোরি কার্ড

মেমোরি কার্ড বা মেমোরি কার্টিজ হলো একটি ইলেকট্রনিক তথ্যভাণ্ডার ডিভাইস যা ডিজিটাল তথ্য সংরক্ষণের জন্য ব্যবহৃত হয়। এটি সাধারণত পোর্টেবল ইলেকট্রনিক ডিভাইস যেমন ডিজিটাল ক্যামেরা, মোবাইল ফোন, ল্যাপটপ, কম্পিউটার, ট্যাবলেট, পিডিএ, পোর্টেবল মিডিয়া প্লেয়ার, ভিডিও গেম কনসোল, সিন্থেসাইজার, ইলেকট্রনিক কীবোর্ড এবং ডিজিটাল পিয়ানোতে ব্যবহৃত হয়। মেমোরি কার্ড হলো সংরক্ষিত ন্যানোটেকনোলজি। অতঃপর ডাটা সংরক্ষণের নতুন সংযোজন যা কম্পিউটার থেকে ছোটবড় যেকোনো ডিভাইসের ব্যবহার করা হয়ে থাকে। তারা একটি প্রসারিত ইউএসবি ফ্ল্যাশ ড্রাইভের পরিবর্তে একটি সকেটে একটি কার্ড ব্যবহার করে এই জাতীয় ডিভাইসগুলিতে মেমরি যোগ করার অনুমতি দেয়। সিকিউর এসডি কার্ড (এসডি) এসডি কার্ড অ্যাডপ্টর সহ মিনি এসডি কার্ড কমপ্যাক্টফ্ল্যাশ (সিএফ-১) মেমোরি স্টিক মাল্টিমিডিয়া কার্ড (এমএমসি) স্মার্টমিডিয়া এক্সডি-পিকচার কার্ড PCMCIA ATA Type I Card (PC Card ATA Type I) PCMCIA Type II, Type III cards CompactFlash Card (Type I), CompactFlash High-Speed CompactFlash Type II, CF+(CF2.0), CF3.0 মাইক্রোড্রাইব সিফ্যাক্সপ্রেস মিনিকার্ড (মিনিয়েচার কার্ড) (max 64 MB / 64 MiB) SmartMedia Card (SSFDC) (max 128 MB) (3.3 V,5 V) xD-Picture Card, xD-Picture Card Type M Memory Stick, MagicGate Memory Stick (max 128 MB); Memory Stick Select, MagicGate Memory Stick Select ("Select" means: 2x128 MB with A/B switch) SecureMMC Secure Digital (SD Card), Secure Digital High-Speed, Secure Digital Plus/Xtra/etc (SD with USB connector) miniSD card microSD card (aka Transflash, T-Flash) এসডিএইচসি WiFi SD Cards (SD Card With WiFi Card Built in) Powered by Device. (Eye-Fi, WiFi SD, Flash Air) MU-Flash (Mu-Card) (Mu-Card Alliance of OMIA) সি-ফ্ল্যাশ SIM card (Subscriber Identity Module) Smart card (ISO/IEC 7810, ISO/IEC 7816 card standards, etc.) UFC (USB FlashCard) (uses USB) FISH Universal Transportable Memory Card Standard (uses USB) Intelligent Stick (iStick, a USB-based flash memory card with MMS) SxS (S-by-S) memory card, a new memory card specification developed by Sandisk and Sony. SxS complies to the ExpressCard industry standard. নেক্সটফ্ল্যাশ উইনবন্ড সিরিয়াল ফ্ল্যাশ মডিউল (এসএফএম) কার্ড, ধারণক্ষমতা ১ এমবি, ২ এমবি ও ৪ এমবি বিঃদ্রঃ এখানে মেবি=মেগাবাইট ও সে=সেকেন্ড বুঝানো হয়েছে। অনেক পুরানো ভিডিও গেম কনসোল সংরক্ষিত ডেটা ধরে রাখতে মেমরি কার্ড ব্যবহার করে। কার্টিজ-ভিত্তিক সিস্টেমগুলি সচরাচর ব্যাটারি-ব্যাক্ড ভিটালিলে র্যাম ব্যবহার করে। ১৯৯০ সালে এসএনকে দ্বারা মুক্তি পাওয়া নিও জিও এইএস হলো মেমরি কার্ড ব্যবহার করতে সক্ষম প্রথম ভিডিও গেম কনসোল। এইএস মেমরি কার্ডগুলো নিও-জিও এমভিএস আর্কেড ক্যাবিনেটের সাথেও সামঞ্জস্যপূর্ণ ছিল, যা কিনা খেলোয়াড়দেরকে হোম এবং আর্কেড সিস্টেমের মধ্যে পারস্পরিক সংরক্ষিত তথ্য স্থানান্তর করার সুবিধা দিতো। হোম কনসোলগুলি এখন সংরক্ষিত গেমের জন্য সাধারণত হার্ড ডিস্ক ড্রাইভ স্টোরেজ ব্যবহার করে এবং জেনারিক ইউএসবি ফ্ল্যাশ ড্রাইভ বা মেমরি কার্ড রিডারের সাহায্যে অন্যান্য কার্ড ফরম্যাট ব্যবহার করে গেমের সংরক্ষিত তথ্য এবং সঞ্চয় পরিবহনের সুবিধা দেয়। "SanDisk and Sony announce SxS memory card: Digital Photography Review"। Dpreview.com। সংগ্রহের তারিখ ২০১৩-০১-০৭।  Pinto, Yosi। "SD + PCIe/NVMe card New Innovations in SD Cards Lead the Way to Mobile Everything" (পিডিএফ)। Flash Memory Summit।  "The Official NEO-GEO Memory Card FAQ by Billy Pitt"। www.neogeoprotos.com। সংগ্রহের তারিখ ২০১৭-০২-১০।
জেরুসালেম দূতাবাস আইন

জেরুসালেম দূতাবাস আইন ১৯৯৫ যুক্তরাষ্ট্রের একটি সার্বজনীন আইন,যা রিপাবলিকান বিপ্লবের পর, ২৩শে অক্টোবর ১৯৯৫ ১০৪তম কংগ্রেস কর্তৃক জারি করা হয়। প্রস্তাবিত এই আইন সেনেট(৯৩-৫) এবং দ্যা হাউজ (৩৭৪-৩৭) দ্বারা গৃহীত হয় । আইনটি ৮ই নভেম্বর, ১৯৯৫ এ রাষ্ট্রপতির স্বাক্ষর ব্যতীতই জারি করা হয়। এই আইন জেরুসালেমকে ইসরাইলের রাজধানী হিসেবে এবং জেরুসালেমকে একটি অবিভক্ত শহর হিসেবে থাকার স্বীকৃতি প্রদান করে। এর উদ্দেশ্য ছিল ৩১শে মে,১৯৯৯ এর মধ্যে ইজরায়েলের মার্কিন দূতাবাস বর্তমান স্থান হতে তেল আবিবে স্থানান্তরের জন্য তহবিল বাতিল করা । এই পরিপ্রেক্ষিতে,১৯৯৯ অর্থবছরে স্টেট ডিপার্টমেন্ট কর্তৃক বরাদ্দকৃত তহবিলের ৫০ শতাংশ জেরুসালেমে যুক্তরাষ্ট্রের দূতাবাস প্রতিষ্ঠার আগে পর্যন্ত স্থগিত করে রাখা হয় "বিদেশে ভবন অধিগ্রহণ ও রক্ষণাবেক্ষণ" এর উদ্দেশ্যে । জেরুসালেম ইজরায়েল কর্তৃক ঘোষণাকৃত রাজধানী হলেও, ইজরায়েল-ফিলিস্তিন সংঘাতের কারণে আন্তর্জাতিকমহল দ্বারা স্বীকৃত নয় । এ সত্ত্বেও আইননুসারে, রাষ্ট্রপতিকে ৬ মাসের জন্য আইনটির প্রয়োগ স্থগিত রাখার এবং প্রতি ছয় মাস পর পর রাষ্ট্রীয় নিরাপত্তার স্বার্থে সিদ্ধান্ত পুনর্বহাল করার ক্ষমতা দেয়া হয়েছে। আইন পরিত্যাগের এই সুবিধাটি বারংবার ক্লিনটন,বুশ এবং ওবামা কর্তৃক নবায়ন করা হয়েছিল। ডোনাল্ড ট্রাম্প জুন ২০১৭ এ এটি পুনর্বহাল করেন। ৫ই জুন ২০১৭, জেরুসালেমের পুনর্মিলনীর ৫০ বছর পূর্তিকে স্বরণীয় করতে যুক্তরাষ্ট্রের সেনেট সর্বসম্মতিক্রমে একটি রেজল্যুশন পাস করে ৯০-০ এ। এই রেজল্যুশন জেরুসালেম দুতাবাস আইনকে পুনর্নিশ্চিত এবং সেইসাথে রাষ্ট্রপতি হতে শুরু করে যুক্তরাষ্ট্রের সকল কর্মকর্তাকে এই আইন মেনে চলার জন্য আহবান করে।। ৬ই ডিসেম্বর, ২০১৭ এ ট্রাম্প জেরুসালেমকে ইজরায়েলের রাজধানী হিসেবে স্বীকৃতি দেয় এবং দূতাবাস স্থানান্তরের পরিকল্পনা শুরুর নির্দেশ প্রদান করেন। তবে, উক্ত ঘোষণার পরপরই ট্রাম্প দূতাবাস আইনের স্থগিতাদেশে স্বাক্ষর করেন যা আইনত ছয় মাসের জন্য দূতাবাস স্থানান্তরের প্রক্রিয়াকে বিলম্বিত করবে। বিধিঅনুসারে, দূতাবাস আইনের দ্বারা বাধাপ্রাপ্ত না হয়েই, দুতাবাসটি যেকোনো সময়ই স্থানান্তর করা যাবে। ২৩শে ফেব্রুয়ারি, ২০১৮ তে ট্রাম্প ঘোষণা করেন যে ইসরায়েলে যুক্তরাষ্ট্রের দূতাবাস- জেরুসালেমের আরনোনায়, তৎকালীন মার্কিন কনস্যুলেট-জেনারেলের কনস্যুলার সেবাপ্রদান সাইটে পুনরায় খোলা হবে। ইসরায়েলের ৭০তম স্বাধীনতা দিবসের সাথে মিল রেখে ১৪ই মে,২০১৮ মার্কিন দূতাবাসটি আনুষ্ঠানিকভাবে স্থানান্তর করা হয়। জেরুসালেম ইহুদি, খ্রিস্টান, এবং ইসলাম ধর্মগুলির পবিত্র স্থান এবং ধর্মীয় স্থাপত্য বা সাইটগুলির মতো অনন্য আধ্যাত্মিক ও ধর্মীয় মূল্যবোধ ধারণ করে।প্রথম বিশ্বযুদ্ধের পর বিজয়ী ক্ষমতাগুলো একে "সভ্যতার পবিত্র বিশ্বাস" বলে আখ্যা দেয় এবং শর্ত দেয় যাতে বিদ্যমান অধিকার এবং দাবিসমূহ আন্তর্জাতিক অঙ্গীকারে সংরক্ষিত থাকে। ব্রুকিং ইন্সটিটিউশন কর্তৃক ২০১৭ সালের নভেম্বরে আয়োজিত এক ভোটে ২০০০জন প্রাপ্ত বয়ষ্ক এর মধ্যে ৬৩% আমেরিকানরা তেল আবিব থেকে জেরুসালেমে স্থানান্তরের বিপক্ষে ভোট দেয় এবং ৩১% লোক তা সমর্থন করে। ডেমোক্র্যাটদের মধ্যে ৮১% এর বিরুদ্ধে ছিল এবং ১৫শতাংশ তা সমর্থন করে । তাছাড়া রিপাব্লিকানদের মধ্যে ৪৪% এর বিরুদ্ধে ছিল এবং ৪৯% এটি সমর্থন করেছিল। ২০১৭ সালের সেপ্টেম্বরে আমেরিকান ইহুদী অপিনিয়নের এজেসি সমীক্ষা হয়। যা থেকে পাওয়া যায় যে ১৬% আমেরিকান ইহুদীরা জেরুসালেমে তাৎক্ষণিক দূতাবাস স্থানান্তরকে সমর্থন করে, ৩৬% ইসরায়েল-ফিলিস্তিনের সমোঝোতার পর তা স্থানান্তরের পক্ষে ভোট দেয়, ৪৪% দূতাবাস স্থানান্তরের বিপক্ষে ভোট দেয় এবং ৪% দ্বিধান্বিত ছিল।
কুর্ট ভনেগাট

কুর্ট ভনেগাট জুনিয়র (ইংরেজি ভাষায়: Kurt Vonnegut, Jr.) (১১ই নভেম্বর, ১৯২২ - ১৯২২ - ১১ই এপ্রিল, ২০০৭) বিখ্যাত মার্কিন ঔপন্যাসিক। ব্লেন্ডিং রঙ্গ, ব্ল্যাক কমেডি এবং বিজ্ঞান কল্পকাহিনীর জন্য বিশেষ পরিচিতি লাভ করেছিলেন। তার সবচেয়ে জনপ্রিয় ও প্রশংসিত উপন্যাসগুলো হচ্ছে: স্লটারহাউজ-ফাইভ (১৯৬৯), ক্যাট্‌স ক্র্যাডেল (১৯৬৩) এবং ব্রেকফাস্ট অফ চ্যাম্পিয়ন্‌স (১৯৭৩)। Player Piano (১৯৫২) The Sirens of Titan (১৯৫৯) Mother Night (১৯৬১) Cat's Cradle (১৯৬৩) God Bless You, Mr. Rosewater; or, Pearls before Swine (১৯৬৫) Slaughterhouse-Five; or, The Children's Crusade (১৯৬৯) Breakfast of Champions; or, Goodbye Blue Monday (১৯৭৩) Slapstick; or, Lonesome No More (১৯৭৬) Jailbird (১৯৭৯) Deadeye Dick (১৯৮২) Galápagos (১৯৮৫) Bluebeard (১৯৮৭) Hocus Pocus (১৯৯০) Timequake (১৯৯৭) Canary in a Cathouse (১৯৬১) Welcome to the Monkey House: A Collection of Short Works (১৯৬৮) Wampeters, Foma and Granfalloons (১৯৭৪) Palm Sunday (১৯৮১) Fates Worse than Death (১৯৯১) Bagombo Snuff Box: Uncollected Short Fiction (১৯৯৯) God Bless You, Dr. Kevorkian (১৯৯৯) A Man Without a Country (২০০৫) Armageddon in Retrospect (২০০৮, মরণোত্তর) উইকিপিডিয়ার সহপ্রকল্পেKurt Vonnegut উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিবিশ্ববিদ্যালয় হতে শিক্ষা উপকরণ Vonnegut.com - কুর্ট ভনেগাটের অফিসিয়াল ওয়েবসাইট ইন্টারনেট মুভি ডেটাবেজে Kurt Vonnegut Jr. (ইংরেজি) So It Goes: The Work Of Kurt Vonnegut - ভনেগাটের বইয়ের রিভিউ, নিউ ইয়র্ক টাইম্‌স Kurt Vonnegut on DVD: So it goes - ভনেগাট বিষয়ক ডিভিডি Kurt Vonnegut's Unpublished Writings ওয়েব্যাক মেশিনে আর্কাইভকৃত ২৯ জুন ২০০৮ তারিখে - মৃত্যুর পর প্রকাশিত বইয়ের রিভিউ Review of A Man Without Country ওয়েব্যাক মেশিনে আর্কাইভকৃত ২২ নভেম্বর ২০০৯ তারিখে কুর্টের ছেলে মার্ক ভনেগাট বাবা সম্পর্কে বলছেন The Paris Review - ডেভীড হেইমেনের সাক্ষাৎকার The Vonnegut Web নিউ ইয়র্ক টাইম্‌সের শোকবার্তা
বাস্তবতাবাদ

বাস্তবতা, বাস্তবানুগ বা বাস্তববাদী হতে পারেঃ বাস্তবতা(শিল্প), বিভিন্ন বিষয় শিল্পের বিভিন্ন রূপে সত্যিকার অর্থে চিত্রিত করার প্রয়াস। বাস্তবতার সাথে সম্পর্কিত শিল্প আন্দোলনসমূহের মধ্যে রয়েছে: ক্লাসিকাল বাস্তবতা নব্য বাস্তবতা: ১৯৬০ সালের এক আন্দোলন। ভিয়েনা স্কুল অফ ফ্যান্টাস্টিক রিয়েলিজম: একটি শিল্প আন্দোলন সাহিত্যিক বাস্তবতা: মধ্য উনবিংশ শতাব্দী হতে বিংশ শতাব্দীর একটি আন্দোলন বাস্তবতা(শিল্প আন্দোলন): উনবিংশ শতাব্দীর চিত্রকর্মের গোষ্ঠী। নিওরিয়েলিজম(শিল্প): ইতালীয় নিওরিয়েলিজম(চলচ্চিত্র) ইতালীয় নিওরিয়েলিজম(চলচ্চিত্র) থিয়েটারী বাস্তবতা: অনেক ধরনের থিয়েটারের একটি, যেমন: ন্যাচারালিজম। দার্শনিক বাস্তবতা বাস্তববাদী দর্শনে অন্তর্ভুক্ত: নান্দনিক বাস্তববাদ(আধ্যাত্মিক) এজেন্সিয়াল বাস্তবাদ (ব্যারাড) অস্ট্রেলিয়ান বাস্তববাদ অস্ট্রিয় বাস্তববাদ ধারণাগত বাস্তববাদ (উইগিন্স) জটিল বাস্তববাদ দ্বান্দিক বাস্তববাদ (হ্যাকিং) সরাসরি বাস্তববাদ গবেষণামূলক বাস্তববাদ অস্তিত্বমূলক বাস্তববাদ হারমেনেটিক বাস্তবতা (Heidegger) অভ্যন্তরীণ বাস্তবতা (পুটনাম) স্থানীয় বাস্তববাদ: আঞ্চলিক নীতির প্রসঙ্গে আইনস্টাইন দ্বারা ব্যবহৃত একটি শব্দ যৌক্তিক বাস্তববাদ : বিশ্বাস ও নীতির যুক্তি মনের উপর নির্ভরশীল আধ্যাত্মিক বাস্তববাদ বাহ্যিক আকৃতি সম্বন্ধীয় বাস্তবতা আদর্শ নির্ভর বাস্তবতা (হকিং ও মোলডিনো) মধ্যপন্থী বাস্তবতা নৈতিক বাস্তবতা ন্যায্য বাস্তবতা নতুন বাস্তবতা (দর্শন) পেরসন বাস্তবতা প্ল্যাটনিক বাস্তবতা বাস্তববাদী বাস্তবতা (কাটজ) নির্দেশক বাস্তবতা ভাবপ্রবণ বাস্তবতা বৈজ্ঞানিক বাস্তবতা মাসগ্রেভ এর বৈজ্ঞানিক বাস্তবতা স্কটিশবাদী বাস্তবতা সেমান্টিক বাস্তবতা (জ্ঞানতাত্ত্বিক) (ডামেট কর্তৃক সমালোচিত একটি পদ) সেমান্টিক বাস্তববাদ (বিজ্ঞান দর্শন) (Psillos) সেমিরেলিজম (চক্রবর্তী) সেট-তাত্ত্বিক বাস্তববাদ (ম্যাডি) ফটকামূলক বাস্তববাদ গঠনগত বাস্তববাদ( বিজ্ঞান দর্শন) তুরীয় বাস্তববাদ (শিলিং, শোপেনহাউয়ার, ভাস্কর) সত্য-মান লিঙ্ক বাস্তবতা (ডামেট কর্তৃক সমালোচিত একটি পদ) সামাজিক বিজ্ঞানে বাস্তববাদী পন্থা অবলম্বনে অন্তর্ভুক্তঃ ইথনোগ্রাফিক বাস্তবতাদঃ একটি বর্ণনামূলক শব্দ- ব্যক্তিগত অংশগ্রহণকারী-পর্যবেক্ষণ সম্পর্কিত ইথনোগ্রাফারদের চর্চা অথবা একটি লিখার ধরন বা জনরা যা প্রায় একই রীতিতে বর্ণনা করে। আইনি বাস্তবতা বাস্তবতা (আন্তর্জাতিক সম্পর্ক), বিশ্ব রাজনীতি প্রতিযোগিতামূলক স্বার্থে চালিত হয় এই বিশ্বাস ক্লাসিকাল বাস্তবতা (আন্তর্জাতিক সম্পর্ক) নিওরিয়েলিজম (আন্তর্জাতিক সম্পর্ক) গাঠনিক বাস্তবতা, আন্তর্জাতিক সম্পর্কে Realistic (album), Ivy এর একটি এ্যালবাম Realistic (brand), RadioShack প্রযোজিত একটি হোম অডিও ব্র্যান্ড Realism (Steril album), Steril এর একটি এ্যালবাম Realism (The Magnetic Fields album), The Magnetic Fields এর একটি এ্যালবাম চেক বাস্তববাদী দল: অস্ট্রিয়া-হাঙ্গেরীর সাবেক রাজনৈতিক দল বাস্তববাদী(রাজনৈতিক দল): চেক প্রজাতন্ত্রের কঞ্জারভেটিভ রাজনৈতিক দল এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পৌরসভা

পৌরসভা (বা ইংরেজি: Municipality, প্রতিবর্ণীকৃত: মিউনিসিপ্যালিটি) একটি একক প্রশাসনিক বিভাগ যা জাতীয় ও আঞ্চলিক আইন দ্বারা অধীনস্থ হিসাবে অনুমোদিত এবং স্ব-সরকার বা এখতিয়ারের ক্ষমতাযুক্ত কর্পোরেট অবস্থান এবং ক্ষমতা রাখে। এটি কাউন্টি থেকে আলাদা করতে হবে (সাধারণত) যা গ্রামীণ অঞ্চল বা শহর, গ্রাম এবং গ্রামগুলির মতো অসংখ্য ছোট ছোট সম্প্রদায়কে ঘিরে রাখতে পারে । পৌরসভা শব্দটির অর্থ প্রদত্ত পৌরসভার মহাপরিচালক বা মহাশাসক সংস্থাও হতে পারে। একটি পৌরসভা একটি সাধারণ-উদ্দেশ্যযুক্ত প্রশাসনিক মহকুমা, একটি বিশেষ উদ্দেশ্যযুক্ত জেলার বিপরীতে। পৌরসভার সর্বোচ্চ দায়িত্বপ্রাপ্ত কর্মকর্তাকে নগরপিতা বা নগরপতি বা মেয়র বলা হয়। এই শব্দটি ফ্রেঞ্চ পৌরসভা এবং লাতিন পৌরসভা থেকে উদ্ভূত । ইংরেজি শব্দ "Municipal" ল্যাটিন থেকে আহরিত সামাজিক চুক্তি municipium শব্দ যার অর্থ "দায়িত্ব হোল্ডার" থেকে উদ্ভূত), ল্যাটিন সম্প্রদায়গুলি রোমান দশায় তাদের নিজস্ব নিগম বিনিময়ে সৈন্য সঙ্গে রোম সরবরাহকৃত উল্লেখ (দেওয়া রোমান নাগরিকত্ব বাসিন্দাদের কাছে) সম্প্রদায়গুলিকে তাদের নিজস্ব স্থানীয় সরকারগুলি (একটি সীমাবদ্ধ স্বায়ত্তশাসন) ধরে রাখার অনুমতি দেওয়ার সময়। একটি পৌরসভা কোনও সার্বভৌম রাষ্ট্র যেমন মোনাকোর প্রিন্সিপালিটি থেকে কোনও ছোট গ্রাম, যেমন ওয়েস্ট হ্যাম্পটন ডোনস, নিউ ইয়র্কের মতো কোনও রাজনৈতিক এখতিয়ার হতে পারে । যে অঞ্চলটির উপরে কোনও পৌরসভার এখতিয়ার রয়েছে তার অন্তর্ভুক্ত থাকতে পারে একটি জনবহুল জায়গা যেমন শহর , শহর বা গ্রাম বসেও বিভিন্ন (যেমন, প্রথম দিকে বিচারব্যবস্থায় অঙ্গরাজ্য এর নিউ জার্সি হিসাবে (1798-1899) শহরতলী বিভিন্ন গ্রাম, মহাশাসক মেক্সিকো পুরসভা , কলম্বিয়ার পৌরসভা ) চিলির সান্তিয়াগোতে ৩৪টি পৌরসভা হিসাবে কখনও কখনও কেবলমাত্র এমন জায়গাগুলির কোনও অংশ, কখনও কখনও শহরের । এই প্রেক্ষাপটে পৌরসভা বা মিউনিসিপ্যালিটি বাংলাদেশের শহরাঞ্চলীয় স্বায়ত্তশাসন ব্যবস্থার একটি গুরুত্বপূর্ণ একক। বাংলাদেশের বৃহৎ শহরসমূহ সিটি কর্পোরেশন দ্বারা পরিচালিত হয়। জেলা এবং উপজেলা পর্যায়ে যে শহর এবং শহর অঞ্চলগুলো রয়েছে তা পৌরসভা দ্বারা শাসিত এবং পরিচালিত হয়। বাংলাদেশে মোট পৌরসভার সংখ্যা ৩২৯টি ( সিলেটের বিশ্বনাথ) [১]। ভারতে এ সংস্থাটি পুরসভা নামে প্রচলিত। সর্বপ্রথম পৌর প্রতিষ্ঠান গঠনের লক্ষ্যে আইন পাস হয় ১৮৪২ সালে। ১৯৩২ সালে অবিভক্ত বাংলায় প্রবর্তিত বঙ্গীয় পৌরসভা আইন বা বেঙ্গল মিউনিসিপ্যাল অ্যাক্ট অনুসারে ও সেই আইনের ১৯৮০, ১৯৮২ ও ১৯৯২ সালের সংশোধনী অনুসারে পশ্চিমবঙ্গের পুরসভাগুলি পরিচালিত হত। ১৯৯৩ সালে পশ্চিমবঙ্গের পুরসভাগুলির পরিচালনার লক্ষ্যে পশ্চিমবঙ্গ পৌর আইন বা দ্য ওয়েস্ট বেঙ্গল মিউনিসিপ্যাল অ্যাক্ট চালু হয়। ১৯৯৪ ও ১৯৯৫ সালে এই আইনের সংশোধন সাধন করা হয়। বর্তমানে পশ্চিমবঙ্গের পুরসভাগুলি এই আইন মোতাবেক প্রতিষ্ঠিত আছে। ঢাকা পৌরসভা গঠিত হয় ১৮৬৪ সালে। স্বাধীন বাংলাদেশে পৌরসভা অধ্যাদেশ জারি হয় ১৯৭৭ সালে। বাংলাদেশের স্থানীয় সরকার (পৌরসভা) আইন, ২০০৯ অনুসারে বাংলাদেশের পৌরসভাগুলো প্রতিষ্ঠিত ও পরিচালিত। ইউনিয়ন পরিষদ পাকুন্দিয়া পৌরসভা পৌরসভা (ভারত) ১। স্থানীয় সরকার মন্ত্রনালয়ের ওয়েবসাইট[স্থায়ীভাবে অকার্যকর সংযোগ]
সুইচড মোড পাওয়ার সাপ্লাই

'সুইচড মোড পাওয়ার সাপ্লাই'('SMPS') একধরনের ইলেকট্রনিক পাওয়ার সাপ্লাই, যা লিনিয়ার পাওয়ার সাপ্লাই, অর্থাৎ ট্রান্সফরমার পাওয়ার সাপ্লাই এর বিকল্প হিসেবে বর্তমানে বহুল ব্যবহৃত হচ্ছে। এটি ব্যবহারের অন্যতম প্রধান কারণ, ট্রান্সফরমারের তুলনায় ওজনে হালকা, আকারে ছোট এবং উচ্চ আউটপুট দক্ষতা। ১৮৩৬ উচ্চ ভোল্টেজ উৎপাদনের জন্য সুইচ হিসাবে ইন্ডাকশন কয়েল ব্যবহার। ১৯১০ চার্লস এফ. কেটারিং কর্তৃক ইন্ডাকটিভ ইগনিশন পদ্ধতি আবিষ্কার এবং তার কোম্পানি ডেটন ইঞ্জিনিয়ারিং ল্যাবরেটরিজ কোম্পানি ক্যাডিলেক উৎপাদনে যায়। যান্ত্রিকভাবে কেটারিং ইগনিশন পদ্ধতি হলো --- ফ্লাই ব্যাক বুস্ট কনভার্টারের সুইচড ভার্সন; যেখানে ট্রান্সফরমার-ই হলো ইগনিশন কয়েল। ১৯২৬ ২৩ জুনে ব্রিটিশ আবিষ্কারক ফিলিপ রে কারসে সে তার দেশ এবং যুক্তরাষ্ট্রে একটি পেটেন্ট আবেদন করে তার ইলেকট্রিক্যাল কন্ডেন্সার এর জন্য। উক্ত পেটেন্টে উল্লেখ করা হয়েছিল, উচ্চ ফ্রিকোয়েন্সির ওয়েল্ডিং, ফার্নেস এবং অন্যান্য ব্যবহার। ১৯৩২ জেনারেটর এর আউটপুট ভোল্টেজ স্থির রাখতে ইলেকট্রো-মেকানিক্যাল রীলে ব্যবহার। ১৯৮০ HP8662A ১০ কিলো-হার্টজ থেকে ১.২৮ গিগা-হার্টজ সিগনাল জেনারেটর সাথে সুইচড মোড পাওয়ার সাপ্লাই। ১|কম মানের পাওয়ার খরচ । ২। সুইচিং এর গতি বেশি । ৩। উচ্চ মানের ভোল্টেজ এবং কারেন্ট রেটিং। ৪। উচ্চমানের কর্মদক্ষতা। ৫। অপেক্ষাকৃত দাম কম। ৬। আকারের ছোট এবং ওজনে কম হয়ে থাকে। US 1037492, "Ignition system", প্রকাশিত হয়েছে 2 November 1910, ইস্যু করা হয়েছে 3 September 1912
সর্পগন্ধা

সর্পগন্ধা তথা সর্পমূল একটি গুল্মজাতীয় ভেষজ উদ্ভিদ গাছ। আয়ুর্বেদিক চিকিৎসায় এর ব্যবহার আছে। এই গুল্মটির পাতা ছোট ছোট লম্বা ও পাতার ডগা সরু। ফুল প্রথম অবস্হায় সবুজ রঙের হলেও পাকলে বেগুনী-কালো রঙের হয়। মূলের রং ধূসর ও গন্ধ কাঁচা তেঁতুলের মত। সারা বছরই গাছে ফুল ফোটে ও ফল ধরে। চড়ক সংহিতাতেও এর ভেষজ ব্যবহার সম্পর্কে উল্লেখ পাওয়া যায়। সর্পগন্ধার বৈজ্ঞানিক নাম হচ্ছে রাউলভলফিয়া সার্পেন্টিনা (Rauwolfia serpentina)। রাউলভলফিয়া ১৬শ শতাব্দীর একজন উদ্ভিদ বিজ্ঞানী এবং ভেষজ চিকিৎসক। তার নামেই ঊনিশ শতকে এই প্রজাতির নামাকরণ করা হয়। একে সংস্কৃতে চন্দ্রিকা, হিন্দিতে ছোটা চাঁদ, উর্দুতে ধনবরুয়া ইত্যাদি বলা হয়। ভারতবর্ষের সর্বত্র জন্মে। বাংলাদেশেও জন্মে প্রচুর। কোথাও কোথাও চাষ করা হয়। ডিসেম্বর-জানুয়ারী মাসে মাটি খুঁড়ে শেকড় তোলা হয়। শেকড়গুলি পানিতে ভালভাবে ধুয়ে রৌদ্রে শুকিয়ে নিয়ে তারপর ব্যবহার করা হয়। চীন দেশের পঞ্চাশটি মৌলিক ভেষজ উদ্ভিদের মধ্যে সর্পগন্ধা একটি। একটি গুল্মজাতীয় উদ্ভিদ যা ঊর্ধ্বমুখী ঝোপ আকারে জন্মায় । উচ্চতা ৩০ থেকে ৭৫ সেন্টিমিটার। প্রতি গ্রন্তিতে ৮ থেকে ২০ সেন্টিমিটার দীঘল উজ্জ্বল সবুজ বর্ণের পাতা জন্মে যা বৃত্তাকারে কান্ডের চারপাশে সাজানো থাকে তবে শীর্ষ ভাগে সরু হয়ে ছোট বৃন্তের মতো দেখায়। ফুল ফোটে গুচ্ছাকারে। ফুল ১.৫ সেন্টিমিটার লম্বা আর পাঁপড়ি গুলো সাদা বা হালকা গোলাপী, একটু বেগুনী ছোপ থাকে। পুষ্পবৃন্ত গাঢ় লাল বর্ণ হয়ে থাকে। ক্ষুদ্রাকৃতির ফল জন্মে যা পেকে গেলে কালচে দেখায়। সর্পগন্ধার শিকড়ে বা মূলে ইনডোল এলকালয়েড রয়েছে যাতে রিসারপিন, ডিসারপিন, রেসিনামিন থাকে। অন্যান্যের মধ্যে আজমলীন, আজমালিসিন, সার্পেটাইন , অলিরোসিন ও আনস্যারচুরেটিড এলকোহল ইত্যাদি রয়েছে। যে বাড়ীতে সর্পগন্ধা থাকে সে বাড়ীতে সাপ আসে না। গাছের মূল নানা প্রকার রোগের চিকিত্সায় লাগে। উচ্চ রক্তচাপ নিয়ন্ত্রণে আসে। সর্পগন্ধার মূল চুর্ণ করে অল্প পরিমাণ খেলে উত্তেজনা প্রশমিত হয় ও ঘুম ভাল হয়। দৈহিক দুবর্লতা ও মানসিক অবসাদজনিত রোগেও মূলের চূর্ণ ব্যবহৃত হয়। স্কিটসোফ্রিনিয়ার রোগীরা এতে উপকৃত হয়। সাধারণ জ্বর এবং পেটের গোলমালেও উপকারী। তবে ব্রঙ্কাইটিস, হাঁপানি, গ্যাসট্রিক আলসারে এর ব্যবহার ক্ষতিকর। "Module 11: Ayurvedic"। ২০০৭-১২-১৪ তারিখে মূল থেকে আর্কাইভ করা। সংগ্রহের তারিখ ২০০৮-০২-১১।  মেরিয়াম-ওয়েবস্টার "Efloraofindia তথ্যতীর্থ"। ২৯ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৬।  "efloraofindia তথ্যতীর্থ"। ২৯ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৬।  rauwolfia-serpentina ওয়েব্যাক মেশিনে আর্কাইভকৃত ১২ ডিসেম্বর ২০১৭ তারিখে